### Resumé

Lokalplanen skal muliggøre realisering af 1. etape af helhedsplan for Grundet Xenia Lassen, Vejle. En privat grundejer har anmodet om igangsætning af lokalplan, som muliggør boligbebyggelse i den vestligste del af området.

Lokalplanområdet udvikles med åben-lav boliger på små og store grunde, samt med tæt-lav boliger. Lokalplanen giver mulighed for at etablere jordvolde til afskærmning af støj fra erhvervsområdet mod syd og øst. Dertil giver lokalplanen mulighed for at etablere arealer til vandhåndtering. Jordvolde og vandhåndtering skal have en bearbejdning, så de fremstår som en naturlig del af de fælles friarealer.

Lokalplanen og tillægget har været i offentlig høring fra 28. april 2025 til 23. juni 2025. I høringsperioden er der kommet ni bemærkninger. Indsigelserne har givet anledning til at anbefale mindre ændringer i lokalplanen og tillægget.

### Sagsfremstilling

![luftfoto med markering af [adresse]:image/jpeg;base64...)

*Figur 1: Kort over lokalplanområdet*

*![Illustreret bebyggelsesplan over [adresse]:image/jpeg;base64...)*

*Figur 2: Bebyggelsesplan for lokalplanområdet viser bebyggelse i første etape og markering af fremtidig etape.*

**Planens historik**

Teknisk Udvalg besluttede på mødet 10. december 2019, pkt. nr. 263, at igangsætte udarbejdelse af lokalplan nr. 1282 og tillæg nr. 27 til [adresse] 2017-2029.

Teknisk Udvalg besluttede på mødet 13. august 2024, pkt. nr. 154, at igangsætte udarbejdelse af lokalplan nr. 1282 og tillæg nr. 55 til [adresse] 2021-2033.

Byrådet besluttede på mødet 24. april 2025, pkt. nr. 78, at sende lokalplanen og tillægget i offentlig høring.

Lokalplanen og tillægget har været i offentlig høring fra 28. april 2025 til 23. juni 2025.

**Indsigelser/bemærkninger og ændringer af lokalplanen**

I høringsperioden er der kommet ni bemærkninger. Bemærkningerne går på tab af udsigt, biodiversitet, reduktion af skovbyggelinjer, støj, lugt og forslag til justering af bestemmelser om placering af boliger i terræn.

I høringsperioden har bygherre og [adresse] arbejdet videre med området, dette har givet anledning til nogle tekniske rettelser af tekst og kortmateriale. [adresse] er fx blevet opmærksom på, at flere grunde bør have en minimum sokkelkote for boligbebyggelsen.

Der foreslås få rettelser i forbindelse med imødekommelse af høringssvar samt mindre tekniske rettelser af lokalplanen.

Teknik & Miljø indstiller, at:

§6.6, 6.7 og 6.8 sammenskrives til:

*'**§6.6, 6.7 og 6.8 sammenskrevet*
*På skrånende terræn skal bebyggelsen udformes og placeres, så niveauforskelle optages i bebyggelsen.*

*På grunde med terrænstigning på mellem 0-1,25 meter inden for sokkelfeltet for bygningen fastsættes mindst ét niveauplan.*
*På grunde med terrænstigning større end 1,25 meter inden for sokkelfeltet for bygningen fastsættes flere niveauplaner (forskudte planer, kælder, parterre etage).*

*Gulv i bebyggelse må højest ligge 0,25 meter over de fastsatte niveauplaner. Dog er der fastsat minimumsgulvkoter/sokkelkoter for stueplan/parterre for nogle af grundene, som vist på kortbilag 5*'.

det tilføjes Bilag C Planteliste, at bibernelle uddybes med at være af underarten sangguisorba ssp. Belearicum.

der på kortbilag 5 tilføjes flere sokkelkoter på [adresse] aftale med [adresse]

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

**Overtagelsespligt/Frafaldserklæring**

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Der er arbejdet med vandhåndtering for at skåne værdifulde åløb og for at skåne bymidten for øgede mængder vand. Vandhåndtering sker blandt andet ved at lave regnvandsbassiner inden regnvandsudledning løber ud i naturlige åer og søer. Jan Bruun forholder sig ligeledes til, hvordan bygninger placeres i forhold til terrænhældninger, skybrudhændelser, grundvandsstigninger, lavninger og oversvømmelser via spildevandssystemet.
Lokalplanen tillader alene terrænændringer i forbindelse med udformning af støjvolde og arealer til vandhåndtering. Det bør mindske behovet for flytning af jord ud/ind af området.

Lokalplanen foreskriver områder til åben-lav og tæt-lav boliger. Der gives mulighed for åben- lav boliger på både små og store grunde, hvilket bør resultere i boliger med forskellig størrelse. Der er kort afstand (cykelafstand) til hverdagsfaciliteter som f.eks. skole, sport, indkøb og børnepasning.
Lokalplanen arbejder med attraktive friarealer. Lokalplanen ændrer landbrugsarealer til et område med boliger og fælles friarealer. Fordi store arealer skal benyttes til vandhåndtering og støjafskærmning, vil det give en oplevelse af store sammenhængende grønne områder. De fælles friarealer placeres således, de hænger sammen med de tilstødende grønne områder.

Lokalplanen arbejder med at skabe et let aflæselig vejhierarki, med gode interne veje der kobler sig godt til den overordnede infrastruktur. Der er arbejdet med trafiksikkerhed i forbindelse med lokalplanens udarbejdelse. På [adresse] prioriteres cyklisme, ved at vejen til bymidten er kortere på cykel end i bil. I lokalplanområdet skabes flere gode og trygge stiforbindelser. Adgangsvejen er udformet med mange kurver, der virker hastighedsdæmpende. Dertil laves sikre krydsninger for bløde trafikanter.

Kommunens forvaltninger, relevante forsyningsselskaber og Haderslev stift har været inddraget i forbindelse med udarbejdelse af helhedsplanen og/eller lokalplanen.

Der er arbejdet med balancering af økonomiske omkostninger, ved at etablere infrastruktur og beplantning, der også har fokus på drift og vedligehold. Forud for lokalplanen, er der udarbejdet en helhedsplan, der indarbejder landskabelige og kulturmæssige forhold. Oplevelsen af Hornstrup kirke som en markant bygning i landskabet sikres. Dette gælder i forhold til udsyn fra og indsigt til [adresse] og i forhold til bebyggelse.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at lokalplan nr. 1282 og tillæg nr. 55 til [adresse] 2021-2033 vedtages endeligt med de af forvaltningen indstillede ændringer,

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne, og

**at** den sammenfattende redegørelse af miljøvurderingen godkendes endeligt.

### Beslutning

Anbefalet.